Gary Rowett

Gary Rowett (s. 6. maaliskuuta 1974) on englantilainen jalkapallovalmentaja ja entinen puolustaja. Joulukuusta 2024 lähtien hän on toiminut Oxford Unitedin päävalmentajana.

Ura pelaajana

Rowett hankki jalkapalloilijan oppinsa Cambridge Unitedin junioriorganisaatiossa ja nousi edustusmiehistöön kaudella 1991/92. Rowettin debyyttikaudella Cambridge sijoittui 2. divisioonassa (nykyinen Englannin Mestaruussarja) viidenneksi, mikä on edelleen seuran paras sijoitus. Rowett edusti Cambridgeä kolme kautta ja pelasi 65 ottelua seuran puolustuslinjassa, kunnes siirtyi vuonna 1994 Evertoniin. Peliaikaa uudessa seurassa tuli kuitenkin nihkeästi, eikä Rowett ollut mukana FA Cupin voittaneessa kokoonpanossa keväällä 1995. Vähäisen peliajan myötä Rowett siirtyi lainalle Blackpooliin. Lainapestinsä jälkeen Rowett myytiin Evertonista Derby Countyyn.Club-by-club guide: The prospects, the players to watch, the arrivals and departures

Derbyssä Rowett kuului uuden valmentajan Jim Smithin luottopelaajiin ja hän urakoi kolmen kautensa aikana 101 ottelua seuran puolustuslinjassa. Ensimmäinen Derby-kausi päättyi 1. divisioonan kakkossijaan ja joukkue nousi Valioliigaan. Rowett sai vastuuta myös pääsarjatasolla, jossa Derby seuraavat vuodet pelasi. Rowett siirtyi elokuussa 1998 sarjaporrasta alemmas Birmingham Cityyn, josta kahden hyvän kauden jälkeen Leicester Cityyn. Hän pelasi vielä urallaan Charltonissa ja Burton Albionissa, kunnes lopetti pelaajauransa 33-vuotiaana kauden 2006/07 jälkeen.Gary Rowett

Ura valmentajana

Rowettin valmennusura alkoi vuonna 2009 Burtonissa, jossa hän oli lopettanut pelaajauransa. Hänestä tuli kaudeksi 2009/10 seuran nuoren kanadalaisvalmentaja Paul Peschisolidon apulaisvalmentaja.Peschisolido named Burton manager Burton pelasi kanadalaisen alaisuudessa vaisusti Englannin kakkosliigassa ja Peschisolido saikin potkut tehtävistään lopulta maaliskuussa 2012. Rowett nousi potkujen myötä Burtonin väliaikaiseksi päävalmentajaksi Pesch told: You're Fired  Tulokset Rowettin johdolla tyydyttivät seurajohtoa sen verran paljon, että hänet palkittiin toukokuussa 2012 jatkosopimuksella.Burton Albion name Gary Rowett as permanent manager 

Ensimmäisellä täydellä kaudellaan päävalmentaja Rowett luotsasi Burtonin kakkosliigassa neljänneksi. Nousu sarjaporrasta ylemmäs kariutui kuitenkin nousukarsinnoissa tappioon Bradford Citylle.BBC Sport at the Pirelli Stadium Kaudella 2013/14 Burton taisteli jälleen noususta, mutta tällä kertaa karsinnoissa tappio tuli Fleetwoodille.Burton - Fleetwood 0-1 

Lokakuussa 2014 Rowett jätti Burtonin ja siirtyi ex-seuransa Birmingham Cityn päävalmentajaksi Mestaruussarjaan.Gary Rowett: Birmingham City appoint Burton boss as manager Rowett sai putoamiskamppailuun vajonneen Birminghamin pelin kulkemaan ja hän nosti seuran sijalta 21 kymmenenneksi kauden 2014/15 päätteeksi. Kaudella 2015/16 Birmingham jatkoi kohtalaisen hyviä peliesityksiään ja sijoittui toistamiseen tukevasti keskikastiin ollen kymmenes. Kaudella 2016/17 Rowett piiskasi Birminghamin hyvään menestykseen ja joukkue taisteli nousukarsintoihin oikeuttavista sijoituksista, kunnes Rowett sai yllätyspotkut joulukuussa 2016. Birmingham oli potkujen aikaan sarjassa seitsemäntenä.Birmingham City appoint Gianfranco Zola LIVE: Fans and pundits react; players left furious with Gary Rowett's sacking

Maaliskuussa 2017 Rowett vahvisti käyvänsä keskusteluja Skotlannin Valioliigassa pelaavan Rangersin kanssa.Rangers: Gary Rowett confirms Ibrox talks about job as team boss Rangers palkkasi Rowettin sijaan Pedro Caixinhan. Brittivalmentajan ura jatkui puolestaan Mestaruussarjan Derby Countyssa, jonka kanssa hän allekirjoitti 14. maaliskuuta 2017 kauden 2018/19 loppuun ulottuvan sopimuksen.Gary Rowett: Derby County appoint ex-Birmingham City boss as manager Rowettin johdolla Derby pelasi vahvan loppukauden 2016/17 ja keräsi 15 pistettä kauden viimeisistä yhdeksästä ottelusta sijoittuen lopulta Mestaruussarjassa yhdeksänneksi. Kaudella 2017/18 Rowettin kokenutThe average age of all 24 squads in the Championship- How old is your squad? aloitti vaihtelevasti, mutta pääsi kauden edetessä vahvaan vireeseen ja hävisi vain kaksi ottelua syyskuun lopulta helmikuun alkuun kestäneellä jaksolla. Derby oli parhaimmillaan sarjassa toisena ja kiinni suorassa nousussa Valioliigaan. Tammikuussa 2018 Valioliigan putoamiskamppailuun ajautunut Stoke City havitteli Rowettia valmentajakseen, mutta hän teki vuoteen 2021 ulottuvan jatkosopimuksen Derbyn kanssa.Gary Rowett signs new deal to remain Derby manager until 2021 Loppukausi sujui hieman heikommin ja Derby putosi lopulta kuudenneksi. Nousukarsinnoissa Derby voitti ensimmäisen välierän Fulhamia vastaan 1-0, mutta hävisi toisen 0-2. Näin nousu Valioliigaan jäi haaveeksi.Fulham’s Ryan Sessegnon and Denis Odoi turn play-off semi-final around to beat Derby and reach Wembley

Kauden 2017/18 jälkeen Rowett jätti tuoreesta jatkosopimuksestaan huolimatta Derbyn ja siirtyi Mestaruussarjaan pudonneen Stoke Cityn päävalmentajaksi.Gary Rowett: Stoke City name Derby County boss as their new manager Stoke aloitti kautensa heikosti ja voitti vain kaksi kauden 10 ensimmäisestä ottelustaan Rowettin johdolla.Under-pressure manager Gary Rowett is confident Stoke City will still challenge for promotion Loppuvuotta kohti Stoke pelasi peräti 10 perättäistä ottelua ilman tappioita, mutta pisteitä ei kertynyt nousutaistelua ajatellen riittävästi. Lopulta Rowett sai potkut Stokesta tammikuun alussa 2019, kun joukkue oli Mestaruussarjassa vasta sijalla 14.Gary Rowett: Stoke City manager sacked after less than eight months

Lokakuussa 2019 Rowettista tuli Millwallin päävalmentaja.Gary Rowett: Millwall appoint former Stoke boss as new manager Rowettin johdolla Millwall sijoittui parhaimmillaan Mestaruussarjan kahdeksanneksi. Hän teki kesällä 2022 seuran kanssa jatkosopimuksen, mutta kauden 2023/24 heikko alku johti sopimuksen purkamiseen lokakuussa 2023.Gary Rowett: Millwall manager leaves club after four years in charge

Maaliskuussa 2024 Rowett palasi Birmingham Cityn väliaikaiseksi päävalmentajaksi Tony Mowbrayn sairausloman ajaksi kauden loppuun ulottuvalla sopimuksella.Gary Rowett: Birmingham City bring back former manager as interim boss Rowettin johdolla Birmingham voitti kolme kauden kahdeksasta viimeisestä ottelustaan. Tulokset eivät riittäneet pelastamaan seuraa putoamiselta Ykkösliigaan kauden päätteeksi.Blues relegated despite win over Norwich City

Joulukuussa 2024 Rowettista tuli Mestaruussarjan Oxford Unitedin päävalmentaja.Oxford United appoint Gary Rowett as new head coach

Lähteet

Luokka:Englantilaiset jalkapalloilijat
Luokka:Englantilaiset jalkapallovalmentajat
Luokka:Vuonna 1974 syntyneet
Luokka:Elävät henkilöt